CELEX: 22009D0146
Language: lt
Date: 1259884800000
Title: 2009 m. gruodžio 4 d. EEE jungtinio komiteto sprendimas Nr. 146/2009, kuriuo iš dalies keičiamas EEE susitarimo XVII priedas (Intelektinė nuosavybė)

11.3.2010   
            
            
               LT
            
            
               Europos Sąjungos oficialusis leidinys
            
            
               L 62/43
            
         EEE JUNGTINIO KOMITETO SPRENDIMAS
   Nr. 146/2009
   2009 m. gruodžio 4 d.
   kuriuo iš dalies keičiamas EEE susitarimo XVII priedas (Intelektinė nuosavybė)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo XVII priedas buvo iš dalies pakeistas 2007 m. birželio 8 d. EEE jungtinio komiteto sprendimu Nr. 56/2007 (1).
            
         
               (2)
            
            
               Į Susitarimą turi būti įtraukta 2008 m. spalio 22 d. Europos Parlamento ir Tarybos direktyva 2008/95/EB valstybių narių teisės aktams, susijusiems su prekių ženklais, suderinti (kodifikuota redakcija) (2).
            
         
               (3)
            
            
               Direktyva 2008/95/EB panaikinama Tarybos direktyva 89/104/EEB (3), kuri yra įtraukta į Susitarimą ir todėl turi būti iš jo išbraukta,
            
         NUSPRENDĖ:
   1 straipsnis
   Susitarimo XVII priedas iš dalies keičiamas taip:
   
               1.
            
            
               4 punkto (Tarybos direktyva 89/104/EEB) tekstas išbraukiamas.
            
         
               2.
            
            
               Po 9g punkto (Europos Parlamento ir Tarybos direktyva 2006/115/EB) įterpiamas šis punktas:
               
                           „9h.
                        
                        
                           
                              32008 L 0095: 2008 m. spalio 22 d. Europos Parlamento ir Tarybos direktyva 2008/95/EB valstybių narių teisės aktams, susijusiems su prekių ženklais, suderinti (kodifikuota redakcija) (OL L 299, 2008 11 8, p. 25).
                           Šios direktyvos nuostatos Susitarimo tikslais adaptuojamos taip:
                           
                                       a)
                                    
                                    
                                       3 straipsnio 2 dalyje terminas „prekių ženklų teisės aktai“ suprantamas kaip Susitariančiosios šalies teritorijoje taikomi prekių ženklų teisės aktai;
                                    
                                 
                                       b)
                                    
                                    
                                       4 straipsnio 2 dalies a punkto i papunkčio, 2 dalies b punkto ir 3 dalies, 9 ir 14 straipsnių nuostatos, susijusios su Bendrijos prekių ženklais, netaikomos ELPA valstybėms, nebent Bendrijos prekių ženklo apsauga išplečiama į jas.“
                                    
                                 
                     
         2 straipsnis
   Direktyvos 2008/95/EB tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2009 m. gruodžio 5 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2009 m. gruodžio 4 d.
      
         
            EEE jungtinio komiteto vardu
         
         
            Pirmininkė
         
         Oda Helen SLETNES
      
   
   
      (1)  OL L 266, 2007 10 11, p. 17.
   
      (2)  OL L 299, 2008 11 8, p. 25.
   
      (3)  OL L 40, 1989 2 11, p. 1.
   
      (4)  Konstitucinių reikalavimų nenurodyta.